Lakonike — Kotyrta — 2nd c. BC
Region: Peloponnesos (IG IV-[VI]) — Lakonia and Messenia (IG V,1) 

επειδη αρισταγορας αγηιξενου [λακε]δαιμονιος ευνους ων διατελει ται πολει αμων εν παντι καιρωι σπουδας ουθεν ελλειπων εδοξε τωι δαμωι των κοτυρταταν αρισταγοραν αγηιξενου λακεδαιμονιον προξενον ειμεν και ευεργεταν τας πολεος των κοτυρταταν αυτον και εγονους υπαρχειν δε αυτωι γας και οικιας ενκτησιν και επινομιαν και ασυλιαν και πολεμου και ειρανας και τα λοιπα τιμια οσα και τοις λοιποις προξενοι[ς] τας πολεος υπαρχει καλεσαι δε αυτον και επι ταν κοιναν εστιαν και δομεν αυτοι τους εφορους ξενια τα μεγιστα εκ των νομων ταν δε προξενιαν ταυταν αναγραψαντω οι εφοροι οι εν τωι μετα βιαδαν ενιαυτωι εις σταλαν λιθιναν και αναθεντω εις το ιερον του απολλωνος του υπερτελεατα.